Հիշեցնենք, որ ոստիկանության աշխատակիցներ Տաճատ Նորատունկյանի, Արթուր Այվազյանի, Կոստան Բուդաղյանի և փոխգնդապետ Դավիթ Փերիխանյանի նկատմամբ մեղադրանք է առաջադրվել 2015թ. հունիսի 23-ին Ազատության հրապարակում իրենց պաշտոնական դիրքն օգտագործելով` «Ֆոտոլուր» լրատվական գործակալության ֆոտոլրագրող Հայկ Բադալյանի, «Արմենիա» հեռուստաընկերության լրագրող Խաչատուր Եսայանի, «Ուտոպիանա» ՀԿ-ի լրագրող Աշոտ Բոյաջյանի, «Ազատություն» ռադիոկայանի լրագրող Արթուր Պապյանի մասնագիտական օրինական գործունեությանը խոչընդոտելու համար: